**Declaraţia Universală a Drepturilor Omului**

– după al Doilea Război Mondial, din dorinţa de a menţine pacea, statele s-au grupat în **Organizaţia Naţiunilor Unite** (**ONU**);

– la ***10 decembrie 1948***, Adunarea Generală a ONU a adoptat **Declaraţia Universală a Drepturilor Omului**;

– semnarea acestei *Declaraţii* a avut loc în contextul în care statele considerau că respectarea drepturilor omului ar putea preveni războaiele şi elimina crimele împotriva civililor;

– printre drepturile garantate de declaraţie se află:

1. **drepuri civile** – dreptul la viaţă, libertatea şi securitatea persoanei, viaţă privată şi de familie, inviolabilitatea locuinţei, secretul corespondenţei, onoare şi demnitate, libera circulaţie, căsătorie şi întemeierea familiei, întrunire paşnică;
2. **drepturi politice** – dreptul la azil, cetăţenie, alegeri;
3. **drepturi economice** – dreptul la proprietate, retribuţie egală pentru muncă egală;
4. **drepturi sociale** – muncă, dreptul la odihnă şi la timp liber, la un nivel de trai decent, asigurare în caz de boală, şomaj, văduvie, bătrâneţe, dreptul la educaţie.

– nu toate statele semnatare au respectat prevederile Declaraţiei . În ***regimurile comuniste***, nu era respectat *dreptul la proprietate*, bunurile fiind colectivizate şi naţionalizate;

– de asemenea, regimurile comuniste au încălcat adesea dreptul la viaţă al cetăţenilor (prin execuţii, fără judecată), libertatea de exprimare, libertatea de informare, de liberă circulaţie etc;

– în societatea contemporană există unele state care, în continuare, nu respectă drepturile omului, precum Coreea de Nord, Cuba, Laos şi Vietnam.

**Democrație versus comunism. Războiul Rece (1945 – 1991). Schița lecției**

**Lumea după al Doilea Război Mondial**

* a fost împărțită în două sfere de influență:
* una controlată de URSS, care a impus comunismul în țările Europei Rasăritene;
* cealaltă dominată de SUA, lider al grupării statelor democratice occidentale.
* după 1945, relațiile internaționale au fost influențate de **Războiul Rece** (rivalitate politică, economică și ideologică între SUS și URSS).
* ambele tabere și-au creat alianțe politico-militate:
* în 1949, SUA, Canada și o serie de state democratice din Europa de Vest au pus bazele Organizaţiei Tratatului Atlanticului de Nord (NATO);
* în 1955, s-a format organizaţia Tratatului de la Varșovia (Pactul de la Varșovia), alcătuită din URSS și statele comuniste din Europa de răsărit, cu excepţia Iugoslaviei.
* Cele mai importante crize politico-militare din perioada Războiului Rece:
* Războiul din Coreea (1950 – 1953), care a dus la împărțirea poporului coreean în două state – unul comunist și altul democratic,
* criza rachetelor din Cuba (1962), când cele două mari puteri au fost la un pas de declanșarea unui razboi nuclear;
* Războiul din Vietnam (1955 – 1975), câștigat de tabăra comunistă.
* Slăbirea puterii URSS odată cu reformele liderului Mihail Gorbaciov a permis înlăturarea regimurilor comuniste din estul Europei prin revoluții, în 1989, și dezmembrarea URSS în 1991. Statele democratice au câștigat Războiul Rece.

**Completați tabelul:**

alegeri libere, cenzura, economie dirijată de stat, libertatea de religie, „alegeri” cu un singur candidat, Partid unic, separatia puterilor in stat,

Pluripartidism, acaparatea puterilor în stat de către partid, granițe închise, libertatea de exprimare, dreptul la viată privata, libertatea de mișcare/călătorie, economie dirijată de stat

|  |  |
| --- | --- |
| **Democrație** | **Comunism** |
|  |  |
|  |  |
|  |  |
|  |  |
|  |  |
|  |  |
|  |  |